open-index/open-wikipedia-markdown huggingface dataset:
Γερουσία (Νιγηρία)

Η **Γερουσία** είναι το άνω σώμα του διθάλαμου νομοθετικού σώματος της Νιγηρίας, της Εθνοσυνέλευσης. Η Εθνοσυνέλευση (γνωστή ευρέως ως NASS) είναι το νομοθετικό σώμα της χώρας και έχει την εξουσία να θεσπίζει νόμους, όπως συνοψίζεται στο κεφάλαιο ένα, άρθρο τέσσερα του Συντάγματος της Νιγηρίας του 1999. Το κάτω σώμα είναι η Βουλή των Αντιπροσώπων.

Ο Πρόεδρος της Γερουσίας είναι ο προεδρεύων αξιωματούχος της Γερουσίας, του οποίου η κύρια λειτουργία είναι η καθοδήγηση και η ρύθμιση των διαδικασιών στη Γερουσία. Ο Πρόεδρος της Γερουσίας είναι δεύτερος στη σειρά διαδοχής της προεδρίας της Νιγηρίας. Επικουρείται από τον Αντιπρόεδρο της Γερουσίας. Ο σημερινός Πρόεδρος είναι ο γερουσιαστής Γκόντσγουιλ Ακπάμπιο, ενώ ο σημερινός Αντιπρόεδρος είναι ο γερουσιαστής Μπαράου Τζιμπρίν, αμφότεροι μέλη του APC. Ο Πρόεδρος της Γερουσίας και ο αναπληρωτής του επικουρούνται από ανώτερους αξιωματούχους, μεταξύ των οποίων ο Ηγέτης της Πλειοψηφίας, ο Αναπληρωτής Ηγέτης της Πλειοψηφίας, ο Ηγέτης της Μειοψηφίας, ο Αναπληρωτής Ηγέτης της Μειοψηφίας, ο Αρχικοσμήτορας, ο Αναπληρωτής Αρχικοσμήτορας, ο Κοσμήτορας της Μειοψηφίας και ο Αναπληρωτής Κοσμήτορας της Μειοψηφίας. Επιπλέον, στη Γερουσία υπάρχουν 63 Μόνιμες Επιτροπές, υπό την προεδρία Προέδρων Επιτροπών.

## Σύνθεση
Η Γερουσία αποτελείται από 109 γερουσιαστές. Οι 36 πολιτείες της Νιγηρίας διαιρούνται η καθεμία σε 3 γερουσιαστικές περιφέρειες, με κάθε περιφέρεια να εκλέγει έναν γερουσιαστή με το πλειοψηφικό εκλογικό σύστημα. Η Ομοσπονδιακή Πρωτεύουσα εκλέγει μόνο έναν γερουσιαστή *[[γενικής εκλογής]]*, επίσης με το πλειοψηφικό σύστημα.

Οι γερουσιαστές υπηρετούν τετραετή θητεία. Δεν υπάρχουν όρια θητειών και μπορούν να παραμένουν στο σώμα όσο επανεκλέγονται στις γενικές εκλογές.

Το κόμμα πλειοψηφίας είναι το κόμμα που κατέχει την πλειοψηφία των εδρών, είτε μόνο του είτε ως κύριο κόμμα ενός συνασπισμού ή κοινοβουλευτικής ομάδας. Εάν δύο ή περισσότερα κόμματα ισοψηφούν, η κομματική ένταξη του Προέδρου της Γερουσίας καθορίζει ποιο κόμμα καθίσταται κόμμα πλειοψηφίας. Το δεύτερο μεγαλύτερο κόμμα είναι το κόμμα μειοψηφίας.

## Λειτουργίες της Γερουσίας
### Νομοθεσία
Νομοσχέδια μπορούν να κατατεθούν σε οποιοδήποτε από τα δύο σώματα της Εθνοσυνέλευσης.

### Έλεγχοι και ισορροπίες
Το Σύνταγμα προβλέπει αρκετές ιδιαίτερες αρμοδιότητες για τη Γερουσία, οι οποίες συγκροτούν την ικανότητά της να ασκεί «ελέγχους και ισορροπίες» έναντι άλλων στοιχείων της Ομοσπονδιακής Κυβέρνησης της Νιγηρίας. Σε αυτές περιλαμβάνεται η απαίτηση η Γερουσία να συμβουλεύει και να συναινεί σε ορισμένους διορισμούς της κυβέρνησης του Προέδρου· επίσης, η Γερουσία πρέπει να συναινεί σε όλες τις συνθήκες με ξένες κυβερνήσεις και εκδικάζει όλες τις διαδικασίες καθαίρεσης.

## Πρόεδροι της Γερουσίας
## Κατάλογος Προέδρων της Γερουσίας της Νιγηρίας
### Ομοσπονδία

### Πρώτη Δημοκρατία

### Στρατιωτική Κυβέρνηση
Η Γερουσία δεν συνεδρίαζε κατά την περίοδο αυτή.
### Δεύτερη Δημοκρατία

### Στρατιωτική Κυβέρνηση
Η Γερουσία δεν συνεδρίαζε κατά την περίοδο αυτή.
### Τρίτη Δημοκρατία

### Στρατιωτική Κυβέρνηση
Η Γερουσία δεν συνεδρίαζε κατά την περίοδο αυτή.
### Τέταρτη Δημοκρατία

## Παραπομπές


Γερουσια
Νιγηρια
Χάμφρεϋ ο Γενειοφόρος

Ο **Χάμφρεϋ** ο Γενειοφόρος, αγγλ.: *Humphrey with the Beard* (απεβ. πριν από το 1113) ήταν Νορμανδός στρατιωτικός και ευγενής, ο πρώτος γνωστός πρόγονος τής οικογένειας ντε Μπόουιν. Αργότερα τα μέλη τής οικογένειας έγιναν εξέχοντες στην Αγγλία ως κόμητες τού Χέρεφορντ και κόμητες τού Έσσεξ.

μικρογραφία|Χάρτης που δείχνει την τοποθεσία τού αρχοντικού (manor) των ''Μπόουιν'' (σημερινό ''Bohon'') στη Νορμανδία, από όπου κατάγεται η αγγλική οικογένεια ντε Μπόουιν.

Το επίθετό του, «ο Γενειοφόρος» (*cum barba*), ήταν κάτι το ξεχωριστό στη Νορμανδία τού 11ου αι., καθώς το σύνηθες ήταν να ξυρίζεται το πρόσωπο και το πίσω μέρος τού κεφαλιού. Καταγράφεται για πρώτη φορά σε ένα μεταγενέστερο χρονικό τού Llanthony Prima, που επιμελήθηκε ο William Dugdale στο *Monasticon Anglicanum* (VI.134):

: *Dominus Humfredus de Bohun, cum barba, qui prius venit cum Willielmo Conquestore στην Αγγλία της Νορμαννίας, cognatus dicti Conquestoris. . .* («Λόρδος Χάμφρεϊ ντε Μποχούν, με τα γένια, που ήρθε πρώτος με τον Γουλιέλμο τον Πορθητή στην Αγγλία από τη Νορμανδία, συγγενή του εν λόγω Πορθητή»). 

Όπως αναφέρει ο Γουέις στο *[[Μυθιστορία του Ρου|Ρομάν ντε Ρου]]*, το όνομα Χάμφρεϋ προέρχεται από το παλαιό όνομα τής περιοχής στη Νορμανδία: "*De Bohun le Vieil Onfrei"* ("από το Μπόουιν, το παλαιό Ονφρέι").  Σήμερα, αυτή η ιδιοκτησία περιλαμβάνει δύο κοινότητες, το Σαιντ-Αντρέ-ντε-Μποόν και το Σαιν-Ζορζ-ντε-Μποόν. Αυτός δώρισε ένα άροτρο και έναν κήπο στις μοναχές τού αβαείου Σαιν-Αμάν στη Ρουέν. Το καταστατικό επικυρώθηκε από τον Γουλιέλμο δούκα τής Νορμανδίας ως *comes* ("κόμη"), τοποθετώντας το δώρο πριν από την κατάκτηση τής Αγγλίας από τούς Νορμανδούς το 1066. Αργότερα δώρισε την εκκλησία τού Σαιν-Ζορζ-ντε-Μποόν στο αβαείο τού Mαρμουτιέ. Μετά την κατάκτηση, έλαβε γαίες στην Αγγλία, συμπεριλαμβανομένης τής έδρας του στο αρχοντικό (manor) τού Tέιτφορντ στο Νόρφολκ, όπως καταγράφεται στο Βιβλίο Απογραφής τού 1086.

## Οικογένεια
Η δωρεά του στο αβαείο Σαιντ-Αμάντ δείχνει ότι είχε νυμφευτεί τρεις φορές, αλλά τα ονόματα των συζύγων του είναι άγνωστα. Είχε τρεις γιους και δύο κόρες, συμπεριλαμβανομένων των:
* Ροβέρτος, ο μεγαλύτερος γιος, ο οποίος απεβίωσε άγαμος πριν από τον πατέρα του.
* Ριχάρδος, 2ος γιος και πρόγονος εκ θηλυγονίας των Μπόουιν τού Μίντχερστ.
* Χάμφρεϋ Α΄ (απεβ. π. το 1123), ο νεότερος γιος, από τον οποίο κατά σύμβαση, σύμφωνα με τον Πλανσέ αρχίζει η αρίθμηση, επειδή με τον γάμο του ήταν «ο ιδρυτής τής τύχης τής οικογένειάς του».

## Αναφορές

## Πηγές
* Graeme White, «Bohun, Humphrey (III) de (γεν. πριν από το 1144, θ. 1181),» *Oxford Dictionary of National Biography*, Oxford University Press, 2004, πρόσβαση στις 20 Δεκεμβρίου 2009.

Κατηγορία:Οικογένεια ντε Μπόουιν
Χάμφρεϋ Α΄ ντε Μπόουιν

μικρογραφία|Χάρτης τής Νορμανδίας, που δείχνει την τοποθεσία τού αρχοντικού (manor) ''Μπόουιν'' (σημερινό ''Μποόν''), την καταγωγή τής αγγλικής οικογένειας ντε Μπόουιν.
Ο **Χάμφρεϋ Α΄ ντε Μπόουιν**, αγγλ.: *Humphrey I de Bohun* (απεβ. *π. το* 1123), από το Κάστρο Τρόουμπριτζ στο Γουίλτσιρ, *jure uxoris* 3ος φεουδάρχης βαρόνος τού Τρόουμπριτζ, ήταν ένας Άγγλο-Νορμανδός ευγενής, που με τον επωφελή γάμο του έγινε «ο ιδρυτής τής μοίρας τής οικογένειάς του», αργότερα εξέχουσας στην Αγγλία, με τα μέλη της ως κόμητες τού Χέρεφορντ και κόμητες τού Έσσεξ. Συνήθως αναφέρεται ως «Χάμφρεϋ Α΄», παρόλο που μετά τον πατέρα του ήταν ο δεύτερος «Χάμφρεϋ ντε Μπόουιν», που εγκαταστάθηκε στην Αγγλία.  Έχει μάλιστα αποκαλεστεί «Χάμφρεϊ ο Μέγας». 

## Καταγωγή
Ήταν ο νεότερος γιος τού Χάμφρεϋ τού Γενειοφόρου (*Cum Barba*), ο οποίος είχε λάβει μέρος στη Νορμανδική Κατάκτηση τής Αγγλίας το 1066, κύριος τού αρχοντικού (manor) Μπόουιν (σημερινό Μποόν) στη Μάγχη τής Νορμανδίας (τον 12ο αι. χωρίστηκε σε δύο ξεχωριστές ενορίες, τού Σαιν-Ζορζ-ντε-Μποόν και τού Σαιντ-Αντρέ-ντε-Μποόν), 26 χλμ. βορειοανατολικά τού Κουτάνς και 18 χλμ. βορειοδυτικά τού Σαιντ-Λο.

## Οικογένεια
Νυμφεύτηκε τη Μωντ τού Σόλσμπερυ, κόρη τού Εδουάρδου τού Σόλσμπερυ (απεβ. το 1130),  φεουδάρχη βαρόνου του Τρόουμπριτζ  και τού Τσίτερν,  και τα δύο στο Γουίλτσιρ. Η Μωντ έφερε ως προίκα τη φεουδαρχική βαρονία τού Τρόουμπριτζ, ενώ το Τσίτερν κληρονόμησε ο αδελφός της Γουόλτερ τού Σόλσμπερυ (απεβ. το 1147). Με τη σύζυγό του απέκτησε απογόνους, όπως:

* Χάμφρεϋ Β΄ (απεβ. το 1165), μεγαλύτερος γιος και κληρονόμος, φεουδάρχης βαρόνος τού Τρόουμπριτζ. Μαζί με τη μητέρα του ίδρυσε τη μονή Κλούνιακ Μόνκτον Φάρλη στο Γουίλτσιρ, για να εκπληρώσει τις επιθυμίες τού πατέρα του.
* Μαργαρίτα, σύζυγος τού Γουόλτερ ΦιτςΡόμπερτ, ο οποίος απεβίωσε άτεκνος.
* Έλλεν, σύζυγος τού Ερρίκου ντε Γκρέυ.

## Πρόγονοι

## Πηγές
* Graeme White, «Bohun, Humphrey (III) de (γεν. πριν από το 1144, θ. 1181),» *Oxford Dictionary of National Biography*, Oxford University Press, 2004, πρόσβαση στις 20 Δεκεμβρίου 2009.

## Δείτε επίσης
* Οικογένεια Μποχούν

## Αναφορές

Κατηγορία:Αγγλονορμανδοί
Κατηγορία:Οικογένεια ντε Μπόουιν
Χάμφρεϋ Β΄ ντε Μπόουιν

Ο **Χάμφρεϋ Β΄ ντε Μπόουιν** ( 1100 - απεβ. 1164/5) από το Κάστρο Τρόουμπριτζ στο Γουίλτσιρ και από το Κάστρο Κάλντικοτ στη νοτιοανατολική Ουαλία, 4ος φεουδαρχικός βαρόνος τού Τρόουμπριτζ, ήταν Αγγλο-Νορμανδός ευγενής, η 3η γενιά τής οικογένειας Μπόουιν που εγκαταστάθηκε στην Αγγλία, μετά τη Νορμανδική Κατάκτηση τού 1066.

## Καταγωγή
Ήταν γιος και κληρονόμος τού Χάμφρεϋ Α΄ ντε Μπόουιν (απεβ. π. 1123), 3ου φεουδάρχη βαρόνου τού Τρόουμπριτζ, και τής συζύγου του Μωντ τού Σόλσμπερυ, κόρης τού Εδουάρδου τού Σόλσμπερυ (απεβ. το 1130), Αγγλοσάξονα και 2ου φεουδάρχη βαρόνου τού Τρόουμπριτζ  και τού Τσίτερν,  και τα δύο στο Γουίλτσιρ.

## Σταδιοδρομία
Μετά το τέλος τού πατέρα του π. το 1123, κληρονόμησε μεγάλα κτήματα με κέντρο το Κάστρο Τρόουμπριτζ, τον επικεφαλής τής φεουδαρχικής βαρονίας του, αν και εξακολουθούσε να οφείλει φεουδαρχική ανακούφιση για την κληρονομιά του μέχρι και το 1130. Μαζί με τη χήρα μητέρα του ίδρυσε την Κλουνιακή μονήτου Μόνκτον Φάρλη, σύμφωνα με τις επιθυμίες τού πατέρα του. Μέχρι το 1130 όφειλε 400 μάρκα στο Στέμμα για το αξίωμα τού λόρδου υψηλού Οικονόμου, το οποίο είχε αγοράσει. Εμφανίζεται σε βασιλικά καταστατικά τού βασιλιά Ερρίκου Α΄ προς το τέλος τής βασιλείας του το 1135, και το 1136 υπέγραψε το καταστατικό των ελευθεριών που εκδόθηκε από τον βασιλιά Στέφανο στην αυλή του στην Οξφόρδη.

Στον εμφύλιο πόλεμο κατά τη διάρκεια τής βασιλείας τού Στεφάνου, ο Χάμφρεϋ τάχθηκε με την αντίπαλό του, τη βασίλισσα Ματθίλδη, όταν αυτή αποβιβάστηκε στην Αγγλία το 1139. Απέκρουσε έναν βασιλικό στρατό που πολιορκούσε το κάστρο του στο Τρόουμπριτζ, και το 1144 η Ματθίλδη επιβεβαίωσε τις κτήσεις του, τού παραχώρησε μερικές επιπλέον γαίες, και αναγνώρισε την "επιστασία του στην Αγγλία και τη Νορμανδία". Ήταν μάρτυρας σε καταστατικά διατάγματα τής Ματθίλδης ως επιτρόπου τη δεκαετία τού 1140, και μεταξύ 1153 και 1157 παρακολούθησε τα διατάγματα τού γιου της, βασιλιά Ερρίκου Β΄ (1154-1189), με την ίδια ιδιότητα.

Το 1158 φαίνεται ότι έχασε την εύνοιά του, καθώς στερήθηκε την επιμέλεια ορισμένων βασιλικών γαιών στο Γουίλτσιρ. Δεν εμφανίζεται σε κανένα βασιλικό έγγραφο μέχρι τον Ιανουάριο τού 1164, όταν ήταν παρών για την έκδοση των Συνταγμάτων τού Κλάρεντον.

## Οικογένεια
Νυμφεύτηκε τη Μαργαρίτα τού Χέρεφορντ (κόρη τού Μάιλς τού Γκλόστερ 1ου κόμη τού Χέρεφορντ και τής συζύγου του Σίβυλλας ντε Νεφμαρσέ), η οποία με τον γάμο της έφερε το Κάστρο Κάλντικοτ. Με τη Μαργαρίτα απέκτησε απογόνους, όπως:
* Χάμφρεϋ Γ΄ κύριος τού Μπόουιν (πριν το 1144  – 1181), πρωτότοκος γιος και κληρονόμος·
* Μάρτζερυ, παντρεύτηκε τον Βάλεραν ντε Μπώμοντ 4ο κόμη τού Γουόρικ, και ήταν η μητέρα τού Ερρίκου ντε Μπώμοντ 5ου κόμη τού Γουόρικ.

## Το τέλος
Απεβίωσε κάποια στιγμή πριν από τις 29 Σεπτεμβρίου 1165, και τον διαδέχθηκε ο γιος του Χάμφρεϋ Γ΄ τού Μπόουιν.

## Πρόγονοι

## Αναφορές

Κατηγορία:Αγγλονορμανδοί
Κατηγορία:Οικογένεια ντε Μπόουιν
Θεόδωρος Κολοκοτρώνης (αποσαφήνιση)

Με το όνομα **Θεόδωρος Κολοκοτρώνης** είναι γνωστοί:
* ο Θεόδωρος Κολοκοτρώνης (1770-1843), Έλληνας κλέφτης και στρατιωτικός επικεφαλής της Ελληνικής Επανάστασης
* ο Θεόδωρος Κολοκοτρώνης (Φαλέζ) (1829-1894), Έλληνας στρατιωτικός και δημοσιογράφος, εγγονός του προηγούμενου
* ο Θεόδωρος Κ. Κολοκοτρώνης (1846-1897), επίσης Έλληνας στρατιωτικός και εγγονός του Θεόδωρου Κολοκοτρώνη
Χάμφρεϋ ντε Μπόουιν, 6ος κόμης του Χέρεφορντ

[μικρογραφία|150εσ|Ο θυρεός των Μπόουιν: επί κυανού (azure) πεδίου, μία διαγώνια αργυρή ταινία (bend) [από μία χρυσή γραμμή εκατέρωθεν (cotised)], από τρεις χρυσούς ορμώμενους (rampant) λέοντες εκατέρωθεν αυτής.](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Arms_of_the_House_of_de_Bohun.svg)

Ο **Χάμφρεϋ Η΄ ντε Μπόουιν**, 6ος κόμης τού Χέρεφορντ, 5ος κόμης τού Έσσεξ, αγγλ.: *Humphrey (VIII) de Bohun, 6th Earl of Hereford, 5th Earl of Essex* (6 Δεκεμβρίου 1309 - 15 Οκτωβρίου 1361) τού Κάστρου Πλεσύ στο Έσσεξ, ήταν κληρονομικός κοντόσταυλος τής Αγγλίας. Διακρίθηκε ως διοικητής στις βρετονικές εκστρατείες τού Εκατονταετούς Πολέμου, παίζοντας ρόλο στην νίκη τής Μάχης τού Μορλαί (1342) και τής Μάχης τού Λα Ρος-Ντεριάν (1347).

## Καταγωγή
Ήταν γιος και κληρονόμος τού Χάμφρεϋ Ζ΄ 4ου κόμη τού Χέρεφορντ και τής συζύγου του Ελισάβετ τού Ρούντλαν, της 8ης και νεότερης κόρης τού βασιλιά Εδουάρδου Α΄ και τής βασίλισσας Ελεονώρας τής Καστίλης. Ήταν νεότερος αδελφός τού Ιωάννη ντε Μπόουιν 5ου κόμη τού Χέρεφορντ (απεβ. το 1336), τον οποίο διαδέχθηκε ως κόμης τού Χέρεφορντ και τού Έσσεξ και κληρονομικός κοντόσταυλος τής Αγγλίας, το 7ο υψηλότερο αξίωμα τού Κράτους.

## Ποίημα ''Γουλιέλμος του Παλέρν''
Γύρω στο 1350, παρήγγειλε μία παρηχητική αγγλική μετάφραση τού γαλλικού έμμετρου μυθιστορήματος *Γουλιέλμος τού Παλέρν,* που συντέθηκε π. το 1200, κατόπιν παραγγελίας τής κόμισσας Γιολάνδης (η οποία γενικά αναγνωρίζεται ως η κόρη τού Βαλδουίνου Δ΄ κόμη τού Αινώ). Αναφέρεται ότι παρήγγειλε τη μετάφραση ως εξής: 
 
Η φράση «στο Γκλόστερ που ligges» (ψέματα), πιστεύεται ότι δεν σημαίνει «κείται θαμμένος», αλλά μάλλον «που ζει στο Γκλόστερ», πιθανώς στο αρχοντικό (manor)του στο Γουίτενχερστ.  Αν και πολλοί από τούς προγόνους του τάφηκαν στη μονή Λάνθονυ Σεκούντα στο Γκλόστερ, ο 6ος κόμης τάφηκε στο Ώστιν Φρίαρς τού Λονδίνου, το οποίο ο ίδιος είχε ξανακτίσει.  Το ποίημα αργότερα διευκρινίζει, ότι ήταν ζωντανός κατά τη στιγμή τής σύνθεσής του, καθώς καταλήγει προτρέποντας τον αναγνώστη να προσευχηθεί στον Θεό να δώσει στον κόμη μία «καλή ζωή».  Είχε επίσης ένα γειτονικό αρχοντικό στο Χέαρσφιλντ, όπου ο Φόσμπρουκ αναφέρει, ότι οι Μπόουιν είχαν ένα κάστρο, και όπου σώζεται ένας χαμηλός λόφος (motte) κάστρου.

## Το τέλος και η ταφή
Απεβίωσε στο Πλεσύ και τάφηκε στο Ώστιν Φρίαρς τού Λονδίνου, το οποίο ίδρυσε ο προ-προ-πάππος του Χάμφρεϋ Δ΄ 2ος κόμης τού Χέρεφορντ & 1ος κόμης τού Έσσεξ (*1204–*1275). Οι κομητείες τού Χέρεφορντ και τού Έσσεξ πέρασαν στον ανιψιό του Χάμφρεϋ Θ΄ 7ο κόμη τού Χέρεφορντ, γιο τού αποβιώσαντος νεότερου αδελφού του Γουλιέλμου 1ου κόμη τού Νορθάμπτον.

## Πρόγονοι

## Αναφορές

Κατηγορία:Οικογένεια ντε Μπόουιν
Φαίρφιλντ (Άιοβα)

Το **Φαίρφιλντ** () είναι πόλη και έδρα της κομητείας Τζέφερσον στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 9,422 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 6,42 τετραγωνικά μίλια (16,63 km2), εκ των οποίων τα 6,26 τετραγωνικά μίλια (16,21 km2) είναι γη και τα 0,16 τετραγωνικά μίλια (0,41 km2) είναι νερό.

## Παραπομπές


Κατηγορία:Πόλεις της Άιοβα
Κατηγορία:Έδρες κομητειών της Άιοβα
Θωμάς Γ. Μαρής

Ο **Θωμάς Γ. Μαρής** (Ηράκλειο, 31 Ιανουαρίου 1963) είναι Έλληνας φυσικός και καθηγητής Ιατρικής Φυσικής στην Ιατρική Σχολή του Πανεπιστημίου Κρήτης.

## Πρώτα χρόνια και σπουδές
Ο Μαρής γεννήθηκε στο Ηράκλειο της Κρήτης και σπούδασε Φυσική στο Πανεπιστήμιο Κρήτης, απ’ όπου έλαβε το βασικό του πτυχίο το 1985. Στη συνέχεια ολοκλήρωσε μεταπτυχιακές σπουδές (MSc) στην Ιατρική Φυσική στο Πανεπιστήμιο του Surrey στο Ηνωμένο Βασίλειο (1985–1986). Αργότερα απέκτησε διδακτορικό δίπλωμα (PhD) στο ίδιο πεδίο από την Ιατρική Σχολή του Πανεπιστημίου Αθηνών (1997).

## Ερευνητική καριέρα
Από το 1989 έως το 1998 εργάστηκε ως ακτινοφυσικός στο Εργαστήριο Ιατρικής Φυσικής της Ιατρικής Σχολής Πανεπιστημίου Αθηνών. Το 1998 εντάχθηκε στο τμήμα Ιατρικής Φυσικής του Πανεπιστημιακού Νοσοκομείου Ηρακλείου ως ιατρικός φυσικός. Το 2003 εξελέγη Επίκουρος Καθηγητής Ιατρικής Φυσικής στην Ιατρική Σχολή του Πανεπιστημίου Κρήτης, όπου μονιμοποιήθηκε (2008) και, από το 2015, διατελεί Αναπληρωτής Καθηγητής στο ίδιο τμήμα.

Είναι συγγραφέας σε περισσότερες από 150 έγκριτες δημοσιεύσεις σε διεθνή επιστημονικά περιοδικά, κυρίως στο πεδίο της MRI και της ιατρικής απεικόνισης, που έχουν διεθνή απήχηση. Η ερευνητική του δραστηριότητα περιλαμβάνει την ποσοτική MRI, την ανάπτυξη μεθόδων ελέγχου ποιότητας και δοσιμετρίας, χρήση του MRI σε κλινικές και ερευνητικές εφαρμογές, και την ανάπτυξη τεχνικών υπερθερμίας και φασματοσκοπίας. Από το 2000 και μετά, υπηρέτησε σε θέσεις διοίκησης και εκπροσώπησης στον επιστημονικό χώρο, συμπεριλαμβανομένων των ρόλων στην Ελληνική Ένωση Φυσικών Ιατρικής (HAMP) και ως εκπρόσωπος στην Ευρωπαϊκή Ομοσπονδία Φυσικών Ιατρικής (EFOMP).

Διδάσκει εδώ και χρόνια σε συναφές Μεταπτυχιακό Πρόγραμμα Σπουδών του ΕΚΠΑ. Η επιστημονική συνεισφορά του Μαρή συμπεριλαμβάνει πρωτογενή έρευνα που έχει συμβάλει στη διεθνή αναγνώριση των εφαρμογών της ποσοτικής MRI και των τεχνικών δοσιμετρίας στην κλινική και την ιατρική έρευνα. Μέχρι τον Δεκέμβριο 2025, το ερευνητικό έργο του έχει λάβει περισσότερες από **5.400** ετεροαναφορές στη διεθνή βάση, Google Scholar.

## Ιδιωτικό έργο
Ο Μαρής είναι ιδρυτής και διευθύνων σύμβουλος της *Maris Magnetics*, μιας εταιρείας - τεχνοβλαστού (spin-off) του Πανεπιστημίου Κρήτης -που ιδρύθηκε το 2016- και δραστηριοποιείται στο χώρο της MRI και των εφαρμογών της, εστιάζοντας στην ανάπτυξη καινοτόμων μετρητικών τεχνικών, ποιοτικών ελέγχων και υπηρεσιών εκπαίδευσης για συστήματα MRI σε κλινικούς και ερευνητικούς φορείς υγείας.

## Προσωπική ζωή
Ο Μαρής ζει μόνιμα στο Ηράκλειο της Κρήτης, είναι παντρεμένος και έχει δύο ενήλικα παιδιά.

## Εξωτερικοί σύνδεσμοι
* Maris Magnetics
* Google Scholar
* ResearchGate
* Scopus

## Παραπομπές


Κατηγορία:Έλληνες φυσικοί
Κατηγορία:Καθηγητές Πανεπιστημίου Κρήτης
Truth Social

Το **Truth Social** είναι αμερικανική πλατφόρμα κοινωνικής δικτύωσης  που ανήκει στην Trump Media & Technology Group (TMTG), αμερικανική εταιρεία που ανήκει κατά πλειοψηφία στον πρόεδρο των ΗΠΑ Ντόναλντ Τραμπ.  Έχει χαρακτηριστεί ως «κλώνος του Twitter» και ανταγωνίζεται τις Parler, Gab και Mastodon στην προσπάθειά της να προσφέρει μια εναλλακτική λύση στο Twitter και το Facebook.

Η υπηρεσία ξεκίνησε τον Φεβρουάριο του 2022, δημιουργήθηκε ως απάντηση στις απαγορεύσεις κατά του Τραμπ από τα μεγάλα κοινωνικά δίκτυα μετά την εισβολή στο Καπιτώλιο στις 6 Ιανουαρίου. Είναι μια αυτοαποκαλούμενη εναλλακτική λύση «ελευθερίας του λόγου» στις mainstream πλατφόρμες, που απευθύνεται κυρίως σε μια συντηρητική και φιλο-Τραμπική βάση χρηστών. Από τα μέσα του 2022, αντιμετωπίζει οικονομικά και κανονιστικά προβλήματα. Δεν ήταν διαθέσιμη στο Google Play λόγω πολιτικών που απαγορεύουν περιεχόμενο με φυσικές απειλές και υποκίνηση βίας, αλλά εγκρίθηκε τον Οκτώβριο του 2022, αφού συμφώνησε να επιβάλει πολιτικές κατά της υποκίνησης βίας.

Τον Μάρτιο του 2024, κατετάγη στην 38η θέση στην κατάταξη του App Store της Apple για εφαρμογές κοινωνικής δικτύωσης Το 2022, η Similarweb την κατέταξε στην 133η θέση στις ΗΠΑ στην κατηγορία "Εκδότες Ειδήσεων & Μέσων Ενημέρωσης", μπροστά από την Gab στην 720ή θέση και την Parler που βρέθηκε στην 5.117η θέση. 

Η Digital World Acquisition Corp. (DWAC), η εταιρεία ειδικού σκοπού που συστάθηκε για τη χρηματοδότηση της μητρικής εταιρείας TMTG της Truth Social και την εισαγωγή της στο χρηματιστήριο, αποκάλυψε το 2023 ότι επέστρεψε στους επενδυτές το 1 δισεκατομμύριο δολλάρια που είχε συγκεντρώσει για την TMTG. Μια οικονομική αποκάλυψη του 2023 από την DWAC έδειξε ότι η Truth Social είχε σημειώσει σωρευτική ζημία τουλάχιστον 31 εκατομμυρίων δολαρίων από την ίδρυσή της. Το 2024, οι μέτοχοι της DWAC ψήφισαν τη συγχώνευση με την TMTG, με τη συγχωνευμένη εταιρεία να διαπραγματεύεται στο Nasdaq. Τον Μάιο του 2024, η καταχώρηση της TMTG στις ρυθμιστικές αρχές για το πρώτο τρίμηνο του 2024 ανέφερε ζημίες 328 εκατομμυρίων δολαρίων, που προέκυψαν από την εισαγωγή της εταιρείας στο χρηματιστήριο, και έσοδα 770.000 δολαρίων.

Οι εκτιμήσεις στις αρχές του 2025 ανέφεραν 6.3 εκατομμύρια μηνιαίους ενεργούς χρήστες - μικρό αριθμό σε σύγκριση με τους μεγάλους ανταγωνιστές. Η Truth Social έχει αντιμετωπίσει πολλαπλές ρυθμιστικές και νομικές έρευνες, συμπεριλαμβανομένου του ελέγχου από την Επιτροπή Κεφαλαιαγοράς (SEC) και το Υπουργείο Δικαιοσύνης (DOJ) σχετικά με οικονομικές αποκαλύψεις και λογιστικές πρακτικές. Η πλατφόρμα έχει δεχθεί κριτική για ασυνέπειες στην εποπτεία περιεχομένου, παραπληροφόρηση και τον ρόλο της στο πολιτικό και μιντιακό οικοσύστημα του Τραμπ.

## Παραπομπές


## Εξωτερικοί σύνδεσμοι
* 

Κατηγορία:Τραμπισμός
Κατηγορία:Ντόναλντ Τραμπ
Κατηγορία:Μέσα κοινωνικής δικτύωσης
Γκάρνερ (Άιοβα)

Το **Γκάρνερ** () είναι πόλη  και έδρα της κομητείας Χάνκοκ στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 3,061 κατοίκους.

Το Γκάρνερ βρίσκεται στις όχθες του ποταμού Ιστ Μπράντο της Άιοβα. Σύμφωνα με το Γραφείο Απογραφής των ΗΠΑ, η πόλη έχει συνολική έκταση 2,06 τετραγωνικά μίλια (5,34 km2), η οποία είναι εξ ολοκλήρου χερσαία.

## Παραπομπές


Κατηγορία:Πόλεις της Άιοβα
Κατηγορία:Έδρες κομητειών της Άιοβα
Ερρίκος ντε Μπόουιν

αριστερά|μικρογραφία|342x342εσ|Ο Μπρους σκοτώνει τον ντε Μπόουιν στη Μάχη τού Μπάνοκμπερν.

Ο **σερ Ερρίκος ντε Μπόουιν**, αγγλ.: *sir Henry de Bohun* (απεβ. στις 23 Ιουνίου 1314) ήταν Άγγλος ιππότης, Αγγλο-Νορμανδικής καταγωγής, εγγονός τού Χάμφρεϋ ντε Μπόουιν 2ου κόμη τού Χέρεφορντ. Σκοτώθηκε την πρώτη ημέρα τής Μάχης τού Μπάνοκμπερν από τον Ροβέρτο (Α΄) Μπρους.

Ιππεύοντας στην εμπροσθοφυλακή τού βαρέος ιππικού, ο ντε Μπόουιν είδε τον Σκώτο βασιλιά, ο οποίος ήταν έφιππος σε έναν μικρό ίππο palfrey, (*"ane gay palfrey Li till and joly"*) οπλισμένος μόνο με ένα πολεμικό τσεκούρι. 

Ο Ντε Μπόουιν κατέβασε τη λόγχη του και όρμησε, αλλά ο Μπρους έμεινε στη θέση του, καβαλώντας προς τον Άγγλο ιππότη. Οι δύο άνδρες έτρεξαν ο ένας προς τον άλλον (*Sprent thai samyn intill a ling*). Την τελευταία στιγμή, ο Μπρους έτρεξε το άλογό του ευκίνητα στο πλάι, σηκώθηκε στους αναβολείς του, και χτύπησε τον ντε Μπόουν τόσο δυνατά με το τσεκούρι του, που έκοψε τόσο το κράνος, όσο και το κρανίο τού σερ Ερρίκου, και τον χτύπησε στον εγκέφαλό του (*That ner the heid til the harnys clave*). Παρά το μεγάλο ρίσκο που είχε πάρει ο βασιλιάς, απλώς εξέφρασε τη λύπη του, που είχε σπάσει το στέλεχος τού αγαπημένου του τσεκουριού.

Μία εμβληματική περιγραφή και φωτογραφία τού τέλους τού Ερρίκου ντε Μπόουιν περιέχεται στο *βιβλίο «Η Ιστορία τής Σκωτίας»* τού Α.Ε. Μάρσαλ. 

## Αναφορές

Κατηγορία:Οικογένεια ντε Μπόουιν
Συναγωγή της Ξάνθης

Η **Συναγωγή της Ξάνθης** ήταν εβραϊκή συναγωγή στην Ξάνθη της Ελλάδας. Η ανέγερσή της χρονολογείται από το 1926 και βρισκόταν επί του αριθμού 4 της Οδού Ανατολικής Θράκης, επί της διασταύρωσής της με την Οδό Χατζησταύρου. Δίπλα της, επί του αριθμού 8 της Οδού Χατζησταύρου, βρισκόταν η εβραϊκή λέσχη - κατεδαφίστηκε τη δεκαετία του 1980 και στη θέση του ανεγέρθηκε το κτίριο που στεγάζει σήμερα το Σύστημα Προσκόπων Ξάνθης. Αρχιτέκτονας της συναγωγής ήταν ο Σολομών Κοέν. Η συναγωγή κατεδαφίστηκε το 1995.

## Ιστορία και περιγραφή
Το οικόπεδο αγοράστηκε τον Μάιο 1924 από την εβραϊκή κοινότητα, με εκπροσώπους τους Δαυίδ Αρδίττη, Αβραάμ Ταμπάχ, Αβραάμ Μπέλλο και Γιουδά Κοέν. Η έκταση στη διασταύρωση των οδών Ανατολικής Θράκης και Σταύρου Χατζησταύρου, αξίας 132.000 τότε δραχμών ή 616 χρυσών λιρών, είχε έκταση 1350τ.μ. Ο θεμέλιος λίθος της συναγωγής τοποθετήθηκε τον Ιούλιο 1924. Η οικοδόμηση της συναγωγής ολοκληρώθηκε στα τέλη του καλοκαιριού του 1926.

Ορισμένες από τις καπναποθήκες του 1920 θύμιζαν πολύ το αρχιτεκτονικό ύφος της συναγωγής, που χρονολογείται και εκείνη από την ίδια εποχή. Η κάτοψη της συναγωγής ήταν εμπνευσμένη από την κάτοψη του Ναού της Ιερουσαλήμ —στενή στο πίσω μέρος και φαρδιά στο μπροστινό. Η είσοδος ήταν από μία μικρή αυλή στα δυτικά, ενώ στην πρόσοψη είχε δύο πύργους εκατέρωθεν της εισόδου. Στο μπροστινό μέρος του κτηρίου βρισκόταν το γραφείο και το κλιμακοστάσιο, ενώ στο πίσω μέρος η κυρίως αίθουσα προσευχής και δύο βοηθητικά δωμάτια, στον ανατολικό της τοίχο, εκατέρωθεν του Εχάλ. Το Βήμα, βρισκόταν κατά πάσα πιθανότητα, δίπλα στο Εχάλ, με βάση την όψιμη παράδοση Ρεφόρμ, που επικράτησε σε ολόκληρη την Ευρώπη, τις ΗΠΑ και την Ελλάδα μετά τον 19ο αιώνα. Το σχέδιο του κτηρίου, που συνδύαζε το ύφος της αρχιτεκτονικής των καπναποθηκών της Ξάνθης, με στοιχεία του κλασικισμού και μοντερνισμού, φαίνεται να είχε επηρεαστεί εξωτερικά από άλλες συναγωγές, όπως της Βουδαπέστης και της Αδριανούπολης.

Παρόλο που η συναγωγή ήταν χαρακτηρισμένο έργο τέχνης, αποχαρακτηρίστηκε το 1991, πουλήθηκε σε πλειστηριασμό και στη συνέχεια κατεδαφίστηκε τον Απρίλιο 1995. Στη θέση της συναγωγής ανεγέρθηκε πολυκατοικία.

## Παραπομπές


## Πηγές

* 
* 

Ξανθης
Κατηγορία:Κτίρια και κατασκευές στην Ξάνθη
Ελεονώρα ντε Μπόουιν, κόμισσα του Όρμοντ

Η **Ελεονώρα ντε Μπόουν**, Κόμισσα του Όρμοντ, αγγλ.: *Eleanor de Bohun, Countess of Ormond* (17 Οκτωβρίου 1304 - 7 Οκτωβρίου 1363) ήταν Αγγλίδα ευγενής, που γεννήθηκε στο Κάστρο Νάρσμπορο από τον Χάμφρεϋ ντε Μπόουιν 4ο κόμη τού Χέρεφορντ, και την Ελισάβετ, κόρη τού βασιλιά Εδουάρδου Α΄ τής Αγγλίας και τής Ελεονώρας τής Καστίλης. Μετά το τέλος των γονιών της, τέθηκε υπό τη φροντίδα τής θείας της Μαίρης τού Γούντστοκ και μεγάλωσε στη μονή τού Έιμσμπερυ μαζί με διάφορες εξαδέλφες, όπως η Ιωάννα Γκάβεστον, η Ισαβέλλα τού Λάνκαστερ και η Ιωάννα ντε Μόνθερμερ. Ο Εδουάρδος Β΄ της Αγγλίας έδινε στη μονή ένα γενναιόδωρο επίδομα 100 μάρκων ετησίως, για τη συντήρηση τής Ελεονώρας και της νεότερης εξαδέλφης της, Ιωάννας Γκάβεστον. 

Η Ελεονώρα παντρεύτηκε δύο φορές, πρώτα το 1327 τον Ιάκωβο Μπάτλερ 1ο κόμη τού Όρμοντ, γιο τού Έντμουντ Μπάτλερ κόμη τού Κάρικ, και τής λαίδης Ιωάννας ΦιτςΤζέραλντ, ο οποίος απεβίωσε το 1337, και έπειτα, έξι χρόνια αργότερα το 1343 τον Θωμά ντε Ντάγκγουορθ κύριο τού Ντάγκγουορθ, ο οποίος σκοτώθηκε σε ενέδρα στη Βρετάνη το 1352.

## Οικογένεια
Από τον Ιάκωβο Μπάτλερ:
* Ιωάννης (γενν. 6 Νοεμβρίου 1330, απεβ. νέος)
* Πετρονίλα (ή Περίνα) Μπάτλερ, βαρόνη Τάλμποτ (απεβ. 1387) παντρεύτηκε τον Γιλβέρτο Τάλμποτ, 3ο βαρόνο Τάλμποτ, και απέκτησε μία κόρη, την Ελισάβετ Τάλμποτ, που παντρεύτηκε τον σερ Ερρίκο ντε Γκρέυ τού Γουίλτον 5ο βαρόνο Γκρέυ ντε Γουίλτον. Ήταν πρόγονοι τής βασίλισσας Αικατερίνης Παρ, 6ης συζύγου τού βασιλιά Ερρίκου Η΄.
* Ιάκωβος Μπάτλερ, 2ος κόμης τού Όρμοντ (4 Οκτωβρίου 1331 - 18 Οκτωβρίου 1382) νυμφεύτηκε την Ελισάβετ Ντάρσυ.

Από τον Θωμά ντε Ντάγκγουορθ:
* Ελεονώρα ντε Ντάγκγουορθ, παντρεύτηκε στο Βάσερυ (στο Κράνλευ), Σάρευ με άδεια που χρονολογείται στις 23 Ιουνίου 1362, τον Γουόλτερ ΦιτςΓουόλτερ, ιππότη, 3ο λόρδο ΦιτςΓουόλτερ (1345–1386). Η Ελεονώρα ζούσε στις 29 Νοεμβρίου 1375. Μετά το τέλος της, τάφηκε στο μοναστήρι Ντάνμοου.

## Πρόγονοι

## Δείτε επίσης
* Δυναστεία Μπάτλερ

## Αναφορές

* thepeerage.com Πρόσβαση στις 22 Μαρτίου 2008
* Eleanor de Bohun Πρόσβαση στις 23 Μαρτίου 2008

Κατηγορία:Οικογένεια ντε Μπόουιν
Πρόγραμμα Επαρχιακής Υποψηφιότητας

Το **Πρόγραμμα Επαρχιακής Υποψηφιότητας** ( ή ) είναι ένα σύνολο προγραμμάτων καναδικής μετανάστευσης που λειτουργούν από την Κυβέρνηση του Καναδά σε συνεργασία με μεμονωμένες επαρχίες, κάθε μία από τις οποίες έχει τις δικές της απαιτήσεις και «ροές» (δηλαδή, στοχευμένες ομάδες). Σε μια ροή προγράμματος, οι επαρχίες και τα εδάφη μπορούν, για παράδειγμα, να στοχεύουν: επιχειρηματίες, φοιτητές, εξειδικευμένους εργαζόμενους ή ημι-εξειδικευμένους εργαζόμενους.

Ενώ οι επαρχιακές κυβερνήσεις διαχειρίζονται τα PNP σύμφωνα με τους δικούς τους στόχους, το ομοσπονδιακό τμήμα μετανάστευσης της κυβέρνησης, Μετανάστευση, Πρόσφυγες και Ιθαγένεια Καναδά, ουσιαστικά διαχειρίζεται και αποφασίζει για τις αιτήσεις μόνιμης διαμονής.

## Παραπομπές


## Εξωτερικοί σύνδεσμοι
*  

Κατηγορία:Μετανάστευση στον Καναδά
Αναιμία από ανεπάρκεια βιταμίνης Β12

Η **Αναιμία από ανεπάρκεια βιταμίνης Β<sub>12</sub>**, από την οποία  η επιβλαβής αναιμία (PA) είναι τύπος, αποτελεί μια ασθένεια στην οποία δεν είναι δυνατή η παραγωγή αρκετών ερυθρών αιμοσφαιρίων λόγω έλλειψης βιταμίνης Β12. Το πιο κοινό αρχικό σύμπτωμα είναι το αίσθημα κούρασης. Άλλα συμπτώματα μπορεί να περιλαμβάνουν δύσπνοια, χλωμό δέρμα, πόνο στο στήθος, μούδιασμα στα χέρια και τα πόδια, κακή ισορροπία, απαλή κόκκινη γλώσσα, μειωμένα αντανακλαστικά, κατάθλιψη και σύγχυση. Χωρίς την πρόσληψη θεραπείας μερικά από αυτά τα προβλήματα μπορεί να καταστούν μόνιμα.

Η κακοήθης αναιμία αναφέρεται σε αυτή που προκύπτει από την έλλειψη ενδογενούς παράγοντα. Η έλλειψη ενδογενούς παράγοντα οφείλεται συνήθως σε αυτοάνοση επίθεση στα κύτταρα του στομάχου που την παράγουν. Μπορεί επίσης να συμβεί μετά την χειρουργική αφαίρεση ενός μέρους του στομάχου ή από κληρονομική διαταραχή. Άλλες αιτίες χαμηλής βιταμίνης Β12 περιλαμβάνουν την ανεπαρκή διατροφική πρόσληψη (που μπορεί να είναι κίνδυνος σε μια χορτοφαγική διατροφή), τη κυλιοκάκη ή τη μόλυνση από ταινία. Όταν υπάρχει υποψία, η διάγνωση γίνεται με αίμα και, περιστασιακά, με εξετάσεις μυελού των οστών. Οι εξετάσεις αίματος μπορεί να δείξουν λιγότερα, αλλά μεγαλύτερα ερυθρά αιμοσφαίρια, χαμηλό αριθμό νεαρών κόκκινων αιμοσφαιρίων, χαμηλά επίπεδα βιταμίνης Β12, και αντισώματα στον ενδογενή παράγοντα.

Δεδομένου ότι η κακοήθης αναιμία οφείλεται σε ανεπάρκεια ενδογενούς παράγοντα, δεν είναι δυνατόν να προληφθεί. Αντιθετως, η ανεπάρκεια βιταμίνης Β12 που οφείλεται σε άλλες αιτίες μπορεί να αποφευχθεί με μια ισορροπημένη διατροφή ή με πρόσληψη συμπληρωμάτων. Η κακοήθης αναιμία μπορεί εύκολα να αντιμετωπιστεί είτε με χορήγηση ενέσεων είτε με πρόσληψη χαπιών βιταμίνης Β12. Σε περιπτώσεις σοβαρής συμπτωματολογίας, συνήθως συνιστάται αρχικά η χορήγηση ενέσεων. Για ασθενείς με δυσχέρεια στην κατάποση των χαπιών, διατίθεται εναλλακτικά ενδορρυνική μορφή χορήγησης. Συχνά, η θεραπευτική αγωγή είναι διά βίου.

Η κακοήθης αναιμία λόγω αυτοάνομων προβλημάτων εμφανίζεται σε περίπου 1 ανά 1000 ανθρώπους. Στα άτομα  ηλικία άνω των 60 ετών, ο επιπολασμός της νόσου ανέρχεται στο 2%. Πιο συχνά συναντάται σε άτομα με καταγωγή από τη βόρεια Ευρωπη. Οι γυναίκες είναι πιο επιρρεπείς στην εμφάνιση της κακοήθους αναιμίας σε σύγκριση με τους άνδρες. Η χορήγηση κατάλληλης θεραπείας είναι δυνατόν να προσφέρει  ποιοτική ζωή στους πάσχοντες  Λόγου αυξημένου κινδύνου εμφάνισης καρκίνου του στομάχου, όσοι διαγνώσκονται με κακοήθη αναιμία πρέπει να υποβάλλονται σε τακτικό έλεγχο για λόγους προληψης. Η πρώτη σαφής περιγραφή διατυπώθηκε από τον Τόμας Άντισον το 1849. Ο όρος "κακοήθης" σημαίνει "θανατηφόρος", και ο όρος αυτός χρησιμοποίθηκε επειδή πριν την διαθεσιμότητα της θεραπείας, η νόσος ήταν συχνά θανατηφόρα.

## Αναφορές
Αλίκη ΦιτςΆλαν, βαρόνη Τσέρλετον

Η **Αλίκη ΦιτςΆλαν**, βαρόνη Τσέρλετον, αγγλ.: *Alice Fitzalan, Baroness Cherleton* (1378–1415) ήταν Αγγλίδα ευγενής, κόρη τού Ρίιχάρδου ΦιτςΆλαν 11ου κόμη τού Άρουντελ. Ήταν σύζυγος τού Ιωάννη Τσάρλετον 4ου βαρόνου τού Τσέρλετον.

## Καταγωγή
 
Η λαίδη Αλίκη γεννήθηκε στο Κάστρο τού Άρουντελ, στο Σάσεξ το 1378, ένα από τα επτά παιδιά τού Ριχάρδου ΦιτςΆλαν 4ου κόμη τού Άρουντελ και τής πρώτης του συζύγου Ελισάβετ ντε Μπόουιν. Είχε δύο αδελφούς, συμπεριλαμβανομένου τού Θωμά ΦιτςΆλαν 5ου κόμη τού Άρουντελ, και τέσσερις αδελφές, τη λαίδη Ελεονώρα ΦιτςΆλαν, τη λαίδη Ελισάβετ ΦιτςΆλαν, τη λαίδη Ιωάννα ΦιτςΆλαν και τη λαίδη Μαργαρίτα ΦιτςΆλαν. Οι γονείς τού πατέρα της ήταν ο Ριχάρδος ΦιτςΆλαν 4ος κόμης τού Άρουντελ και η Ελεονώρα τού Λάνκαστερ, και οι γονείς τής μητέρας της ήταν ο Γουλιέλμος ντε Μπόουιν 1ος κόμης τού Νορθάμπτον και η Ελισάβετ ντε Μπάντλσμιρ.

Στις 21 Σεπτεμβρίου 1397 ο πατέρας της εκτελέστηκε στον Λόφο τού Πύργου, στο Τσιπσαϊντ για εσχάτη προδοσία εναντίον τού βασιλιά Ριχάρδου Β΄ τής Αγγλίας. 

## Οικογένεια
Λίγο πριν τον Μάρτιο τού 1392 η Αλίκη παντρεύτηκε τον Ιωάννη Τσέρλετον 4ο λόρδο Τσέρλετον (25 Απριλίου 1362 - 19 Οκτωβρίου 1401). Σύμφωνα με την κοινή πεποίθηση, μετά τον γάμο της έγινε ερωμένη τού καρδινάλιου Ερρίκου Μπωφόρ και τού γέννησε μία νόθη κόρη, την Τζέιν Μπωφόρ. Στο βιβλίο τού Φίλιπ Γιορκ, *Οι Βασιλικές Φυλές τής Ουαλίας*, αναφέρει ότι «ο καρδινάλιος Μπωφόρ άφησε μία νόθη κόρη από την Αλίκη, κόρη τού ΦιτςΆλαν κόμη τού Άρουντελ». 

Ο γενεαλόγος Ντάγκλας Ρίτσαρντσον αναφέρει επίσης την υποτιθέμενη σχέση μεταξύ τής Αλίκης και τού καρδινάλιου. Σύμφωνα με τον Ρίτσαρντσον, «δεν υπάρχουν σύγχρονες ενδείξεις, ότι η Αλίκη ήταν η ερωμένη τού Ερρίκου Μπωφόρ, ούτε ότι ήταν η μητέρα τής νόθης κόρης του, Τζόαν, που γεννήθηκε, ας πούμε, το 1390».  Επιπλέον, η πρώτη εμφάνιση τού ισχυρισμού ότι η Αλίκη ήταν η μητέρα τού κοριτσιού βρίσκεται στο *έργο «Η Νίκη τού Λόρδου του Γκλάμοργκαν»,* που γράφτηκε μεταγενέστερα από τον σερ Έντουαρντ Στράντλινγκ, απόγονο, μεταξύ 1561 και 1566. Ο Μπωφόρ όντως απέκτησε μία νόθη κόρη, την Τζόαν Μπωφόρ, πιθανώς πριν ο Ερρίκος λάβει τούς ιερατικούς όρκους στις 7 Απριλίου 1397.

Η Ιωάννα και ο σερ Έντουαρντ Στράντλινγκ απέκτησαν τρεις γιους και μία κόρη, την Αικατερίνη. Ο σύζυγος τής Αλίκς απεβίωσε στις 19 Οκτωβρίου 1401, και η ίδια απεβίωσε πριν από τον Οκτώβριο τού 1415, περίπου σε ηλικία 37 ετών.

## Αναφορές

## Πηγές
* Philip Yorke, *Οι Βασιλικές Φυλές της Ουαλίας,* Google Books· πρόσβαση στις 30 Αυγούστου 2009.

Κατηγορία:Οικογένεια ΦιτςΆλαν
Βίκτορ Ρόσι

Ο **Βίκτορ Ρόσι** (*Viktor Rossi*, γεννημένος στις 31 Οκτωβρίου 1968) είναι Ελβετός πολιτικός και δημόσιος λειτουργός. Μέλος του Πράσινου Φιλελεύθερου Κόμματος, έγινε Αντικαγκελάριος της Ελβετίας την 1η Μαΐου 2019. Στις 13 Δεκεμβρίου 2023 εξελέγη Ομοσπονδιακός Καγκελάριος της Ελβετίας, διαδεχόμενος τον Βάλτερ Τουρνχέρ, και ανέλαβε καθήκοντα την 1η Ιανουαρίου 2024.

## Βιογραφία
Ο Ρόσι φοίτησε στην πρωτοβάθμια και δευτεροβάθμια εκπαίδευση στο Καντόνι της Βέρνης, μαθήτευσε ως μάγειρας μεταξύ 1984 και 1987, απέκτησε πτυχίο matura στα οικονομικά από την ιδιωτική σχολή Humboldtianum στη Βέρνη, προτού λάβει πτυχίο διδασκαλίας στο Δίκαιο και τα Οικονομικά από το Πανεπιστήμιο της Βέρνης το 1996.

Μετά την αποφοίτησή του, άρχισε να διδάσκει Εμπόριο στην εμπορική σχολή (BFB) στο Μπιλ, προτού αναλάβει τη διεύθυνση της σχολής το 1999. Παράλληλα, διετέλεσε αρχικά αντιπρόεδρος της διάσκεψης των διευθυντών εμπορικών σχολών στο Καντόνι της Βέρνης μεταξύ 2004 και 2009, και στη συνέχεια πρόεδρος το 2009. Το 2015 ολοκλήρωσε ένα δίπλωμα προχωρημένων σπουδών (DAS) στο Δίκαιο στο Πανεπιστήμιο της Βέρνης.

Ο Ρόσι εντάχθηκε στην Ομοσπονδιακή Καγκελαρία της Ελβετίας τον Οκτώβριο του 2010, ως επικεφαλής του τμήματος Διαχείρισης Αρχείων και Logistics. Το 2015, ήταν ο εντεταλμένος επόπτης του Ομοσπονδιακού Καγκελαρίου Βάλτερ Τουρνχέρ για το έργο πληροφορικής GENOVA. Τον Δεκέμβριο του 2018, το Ομοσπονδιακό Συμβούλιο εξέλεξε τον Ρόσι ως Αντικαγκελάριο της Ελβετίας.

Ανέλαβε καθήκοντα την 1η Μαΐου 2019 και έκτοτε διευθύνει τις υποθέσεις του Ομοσπονδιακού Συμβουλίου. Έθεσε υποψηφιότητα για τη διαδοχή του Βάλτερ Τουρνχέρ στο τέλος του 2023 για τη θέση του Καγκελάριου της Συνομοσπονδίας. Εξελέγη στις 13 Δεκεμβρίου. Ο προκάτοχός του, Γιοργκ Ντε Μπερνάρντι, ανέλαβε τη θέση του προσωρινά (ad interim).

Ο Ρόσι έχει ως μητρικές γλώσσες τα Γερμανικά και τα Ιταλικά. Είναι παντρεμένος και πατέρας δύο παιδιών.

## Παραπομπές

 
Κατηγορία:Ηγέτες εν ενεργεία 
Κατηγορία:Ελβετοί πολιτικοί
Ανατολικό Σαιντ Λούις (Ιλινόι)

Το **Ανατολικό Σαιντ Λούις** ή **Ίστ Σαιντ Λούις** (αγγλικά: **East St. Louis, Illinois**) είναι πόλη στην κομητεία Σαιντ Κλαιρ στο Ιλινόι των Ηνωμένων Πολιτειών. Βρίσκεται απέναντι από τον ποταμό Μισσισσιππή σε σχέση με το κέντρο του Σαιντ Λούις του Μιζούρι, και το Εθνικό Πάρκο Πύλης για τη Δύση. Το Ανατολικό Σαιντ Λούις βρίσκεται στην περιοχή Μέτρο Ίστ του Νότιου Ιλινόι. Ήταν η τέταρτη μεγαλύτερη πόλη του Ιλινόι το 1950, όταν ο πληθυσμός του έφτασε στο μέγιστο των 82.366 κατοίκων. Σύμφωνα με την απογραφή του 2020, η πόλη είχε πληθυσμό 18.469 κατοίκους, λιγότερο από το ένα τέταρτο της απογραφής του 1950 και μείωση σχεδόν κατά το ένα τρίτο από το 2010.

Το 1994, το *[[Gateway Geyser]]* προστέθηκε στην παραποτάμια περιοχή της πόλης, απέναντι από την Αψίδα του Σαιντ Λούις. Στους χώρους του Πάρκου Μνήμης Μάλκολμ Μάρτιν, ήταν το δεύτερο ψηλότερο συντριβάνι στον κόσμο. Σχεδιασμένο για να συμπληρώνει την Πύλη για τη Δύση στο Σαιντ Λούις, εκτόξευε νερό σε ύψος 190 μέτρων, το ίδιο ύψος με την Αψίδα. Το geyser έκλεισε το 2023 λόγω κόστους ανακαίνισης και για να προετοιμαστεί το πάρκο ώστε να παραδοθεί στην Υπηρεσία Εθνικών Πάρκων ως επέκταση του μνημείου Gateway.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιλινόι
Κατάλογος προέδρων του Ελβετικού Συμβουλίου των Κρατών

Αυτός είναι ένας κατάλογος των προέδρων του Ελβετικού Συμβουλίου των Κρατών, ενός εκ των δύο σωμάτων της Ομοσπονδιακής Συνέλευσης.

## Κατάλογος προέδρων του Συμβουλίου των Κρατών

## Παραπομπές

Κατηγορία:Πολιτική της Ελβετίας
Γουλιέλμος ΦιτςΆλαν, 11ος κόμης του Άρουντελ

Ο **Γουλιέλμος ΦιτςΆλαν**, 11ος κόμης του Άρουντελ, 8ος βαρόνος Μαλτρέιβερς, Ιππότης τής Περικνημίδος, αγγλ.: *William Fitzalan, 11th Earl of Arundel, 8th Baron Maltravers* (1476 23 Ιανουαρίου 1544) ήταν Άγγλος ευγενής, με την επίκλιση λόρδος Μαλτρέιβερς από το 1487 έως το 1524.

Ο ΦιτςΆλαν ήταν γιος τού Θωμά ΦιτςΆλαν 10ου κόμη τού Άρουντελ, και τής Μαργαρίτας Γούντβιλ (απεβ. πριν από τις 6 Μαρτίου 1490), κόρης τού Ριχάρδου Γούντβιλ 1ου κόμη τού Ρίβερς, και νεότερης αδελφής τής Ελισάβετ Γούντβιλ, συζύγου τού Εδουάρδου Δ΄. 

Νυμφεύτηκε πρώτα, μετά το 1501, την Ελισάβετ Γουίλοουμπυ, κόρη τού Ροβέρτου Γουίλοουμπυ 1ου βαρόνου Γουίλοουμπυ ντε Μπρόουκ, και έπειτα στις 15 Φεβρουαρίου 1510, νυμφεύτηκε τη λαίδη Άννα Πέρσυ, κόρη τού Ερρίκου Πέρσυ 4ου κόμη του Νορθάμπερλαντ. Έλαβε τον τίτλο τού 11ου κόμη τού Άρουντελ μετά το τέλος τού πατέρα του Θωμά το 1524, και έγινε λόρδος καγκελάριος το 1526.

Ο ΦιτςΆλαν έφερε το σκήπτρο με το περιστέρι στη στέψη τής Άννας Μπολέυν το 1533, και αργότερα συμμετείχε στη δίκη της το 1536. Κατά τη διάλυση των μονών, τού δόθηκαν μεγάλες εκτάσεις γης στο Σάσεξ, συμπεριλαμβανομένης τής μονής Μίκελχαμ. Απεβίωσε το 1544, και τάφηκε στο Κάστρο Άρουντελ .

Ο μοναχογιός του ήταν ο Ερρίκος ΦιτςΆλαν 12ος κόμης τού Άρουντελ.

## Πρόγονοι

## Υποσημειώσεις

## Αναφορές
* 

Κατηγορία:Τάγμα της Περικνημίδας
Κατηγορία:Οικογένεια ΦιτςΆλαν
Ιωάννης ΦιτςΆλαν, 10ος βαρόνος Άρουντελ

Ο **Ιωάννης ΦιτςΆλαν τού Άρουντελ**, αγγλ.: *John Fitzalan, 10th Baron Arundel* ήταν Άγγλος ευγενής. Ονομαζόταν Ιωάννης Άρουντελ (η οικογένεια είχε σταματήσει να χρησιμοποιεί το επώνυμο ΦιτςΆλαν έναν αιώνα πριν από τη γέννησή του).

Γεννημένος το 1455, ο Ιωάννης ήταν ο 4ος γιος τού Γουλιέλμου ΦιτςΆλαν 9ου κόμη τού Άρουντελ  και τής Ιωάννας Νέβιλ.

Το 1486 ο Ιωάννης Άρουντελ ήταν παρών με τον Εδουάρδο Γούντβιλ στην ακολουθία τού Ερρίκου (Ζ΄) Τυδώρ  καθώς σχεδίαζε να γίνει βασιλιάς, κατά τη διάρκεια τής εξορίας του στη Βρετάνη.

Στη Μάχη τού Στόουκ Φιλντ το 1487, ο Ιωάννης Άρουντελ χρίστηκε ιππότης στο πεδίο τής μάχης, μετά τη μάχη. 

Το 1488, παρά τη συμβουλή τού βασιλιά Ερρίκου Ζ΄ Τυδώρ, ο σερ Ιωάννης Άρουντελ οργάνωσε μία εκστρατεία με τον σερ Εδουάρδο Γούντβιλ στη νήσο Γουάιτ, για να βοηθήσει τούς Βρετόνους εναντίον των Γάλλων. Ήθελαν να πλεύσουν προς το Σαιν-Μαλό στη Βρετάνη. Ο Εδουάρδος Γούντβιλ κατάφερε να αποβιβαστεί για το Σαιν-Μαλό, αλλά ο Ιωάννης Άρουντελ αναχαιτίστηκε από βασιλικούς πράκτορες, ενώ βρισκόταν ακόμη στο Γουάιτ, και συνελήφθη μαζί με το πλοίο του και όλους τούς άνδρες τού λόχου του, επειδή αγνόησαν την εντολή τού βασιλιά να μην πολεμήσουν. 

Ο Εδουάρδος είχε οδηγήσει τούς άνδρες του από το Σαιντ-Μαλό για να ενωθεί με τις δυνάμεις των Βρετόνων και των συμμάχων, που έδωσαν μάχη τον Ιούλιο στο Σαιντ-Ωμπέν-ντι-Κορμιέ εναντίον μίας πολύ μεγαλύτερης γαλλικής δύναμης, και σκοτώθηκε.  Ο Ιωάννης τού Άρουντελ, που αργότερα απελευθερώθηκε όταν ο βασιλιάς Ερρίκος Ζ΄ Τυδώρ άλλαξε γνώμη, έφθασε στο Σαιντ-Μαλό, αλλά έφθασε μετά τη μάχη.

## Σημειώσεις
Ηττημένος, ο υψηλόβαθμος Βρετάνος διοικητής, Ζαν ντε Ριέ, στρατάρχης τής Βρετάνης, απέσυρε τα στρατεύματά του λίγα χιλιόμετρα βόρεια τού Σαιντ-Ωμπέν-ντι-Κορμιέ και ανατολικά τής πόλης Ντολ. Ο Ιωάννης τού Άρουντελ ενώθηκε μαζί τους. Ο Ζαν ντε Ριέ ήταν λόρδος τού Γκραν-Φουζεραί.

Σύμφωνα με τούς περισσότερους γενεαλόγους, γύρω στο 1500, ο Ιωάννης Άρουντελ άλλαξε το όνομά του σε Jean Arondel ως στρατηγική επιβίωσης, και νυμφεύτηκε μία Βρετόνη από μία πλούσια οικογένεια (επιφανείς γαιοκτήμονες στο Γκραν-φουζεραί) για να ενσωματωθεί με την τοπική αριστοκρατία. Η αγγλική καταγωγή των Arondel προφανώς αποκρύφθηκε από την οικογένεια για περισσότερο από τρεις αιώνες, καθώς θεωρήθηκε ύποπτη και επικίνδυνη, και στη συνέχεια διεκδικήθηκε από την ίδια οικογένεια από τον 19ο αι., καθώς είχε αποκτήσει μεγάλη αξία.

## Πρόγονοι

## Αναφορές

## Εξωτερικοί σύνδεσμοι
* Γουλιέλμος ΦιτςΆλαν 9ος κόμης τού Άρουντελ

## Βιβλιογραφία
* 
* 
* 
* 

Κατηγορία:Οικογένεια ΦιτςΆλαν
Γουλιέλμος ΦιτςΆλαν, 9ος κόμης του Άρουντελ

μικρογραφία|150εσ|Οικόσημο τού σερ Γουλιέλμου ΦιτςΆλαν 9ου κόμη τού Άρουντελ, Ιππότη τής Περικνημίδος.

Ο **Γουλιέλμος ΦιτςΆλαν**, 9ος κόμης τού Άρουντελ, 6ος βαρώνος Μαλτρέιβερς, αγγλ.: *William Fitzalan, 9th Earl of Arundel, 6th Baron Maltravers* (23 Νοεμβρίου 1417 – 1487) ήταν Άγγλος ευγενής.

Γεννημένος στις 23 Νοεμβρίου 1417, ο Γουλιέλμος ήταν ο 2ος γιος τού Ιωάννη ΦιτςΆλαν 6ου κόμη τού Άρουντελ (1385–1421), και τής Ελεονώρας Μπέρκλεϋ (απεβ. το 1455), κόρης τού Ιωάννη Μπέρκλεϋ τού Μπέβερστον.

Ο μεγαλύτερος αδελφός του, Ιωάννης ΦιτςΆλαν 7ος κόμης το΄τ Άρουντελ, απεβίωσε στις 12 Ιουνίου 1435. Ο τίτλος πέρασε στον ανιψιό τού Γουλιέλμου, Χάμφρεϋ ΦιτςΆλαν 8ο κόμη τού Άρουντελ, ο οποίος ήταν μόλις έξι ετών, και δεν είχε απογόνους. Ο Γουλιέλμος έγινε έτσι ο διάδοχος κληρονόμος, και όταν ο Χάμφρεϋ απεβίωσε τρία χρόνια αργότερα στις 24 Απριλίου 1438, τον διαδέχθηκε στον τίτλο.

## Οικογένεια
Νυμφεύτηκε την Ιωάννα Νέβιλ, μεγαλύτερη κόρη τού Ριχάρδου Νέβιλ 5ου κόμη τού Σόλσμπερυ και τής Αλίκης Μόνταγκιου, suo jure κόμισσας τού Σόλσμπερυ.  Η Αλίκη ήταν κόρη τού Θωμά Μόντακιου 4ου κόμη τού Σόλσμπεριυ και τής Ελεονόρας Χόλλαντ. Η Ελεονώρα ήταν κόρη τού Θωμά Χόλλαντ 2ου κόμη τού Κεντ και τής Αλίκης ΦιτςΆλαν. Η Αλίκη ήταν κόρη τού Ριχάρδου ΦιτςΆλαν 4ου κόμη τού Άρουντελ και τής Ελεονώρας τού Λάνκαστερ.

Ο Γουλιέλμος και η Ιωάννα απέκτησαν πέντε παιδιά:
* Θωμάς 10ος κόμης του Άρουντελ.
* Γουλιέλμος, είχε απογόνους.
* Γεώργιος.
* Ιωάννης, 10ος βαρόνος ΦιτςΆλαν.
* Μαίρη.

Ο Γουλιέλμος κλήθηκε στο Μεγάλο Συμβούλιο τού Φεβρουαρίου 1458 (και μάλιστα, τού δόθηκε η εντολή να σταματήσει την χρονοτριβή και να παραστεί). Ήταν ένας από τούς λίγους ευγενείς που πολέμησαν πρώτα για τον Οίκο τού Λάνκαστερ, και στη συνέχεια άλλαξαν για να υποστηρίξουν τον Οίκο τής Υόρκης . Πολέμησε στη Μάχη τής Γέφυρας Λάντφορντ το 1459 για τούς Λάνκαστερ, και αργότερα πολέμησε στη Β΄ Μάχη τού Σαιντ Όλμπανς (17 Φεβρουαρίου 1461) ως υποστηρικτής τού Οίκου τής Υόρκης. Οι Γιορκιστές διοικούνταν από τον κουνιάδο του Ριχάρδο Νέβιλ 16ο κόμη τού Γουόρικ.

Ο Εδουάρδος Δ΄ τής Αγγλίας τον ονόμασε Ιππότη τής Περικνημίδος το 1471, πιθανώς προς τιμήν τής υποστήριξής του κατά τη διάρκεια των Πολέμων των Δύο Ρόδων. Διετέλεσε Φύλακας των Πέντε Λιμένων το 1471 και από το 1483 έως το 1487.

## Πρόγονοι

## Σημειώσεις

## Πηγές
* 

Κατηγορία:Τάγμα της Περικνημίδας
Κατηγορία:Οικογένεια ΦιτςΆλαν
Ιωάννης ΦιτςΆλαν, 2ος βαρόνος Άρουντελ

Ο **Ιωάννης ΦιτςΆλαν**, 2ος βαρόνος Άρουντελ, 2ος βαρόνος Μαλτρέιβερς jure matris, αγγλ.:*John FitzAlan, 2nd Baron Arundel, 2nd Baron Maltravers* j επίσης γνωστός ως Ιωάννης ντε Άρουντελ (30 Νοεμβρίου 1364 &#x2013; 14 Αυγούστου 1390), από το Μπάκλαντ τού Σάρευ, ήταν γιος και κληρονόμος τού Ιωάννη ΦιτζςΆλαν 1ου βαρόνου Άρουντελ και τής συζύγου του Ελεονώρας Μαλτρέιβερς, εγγονής και τελικής κληρονόμου τού Ιωάννη Μαλτρέιβερς 1ου βαρόνου Μαλτρέιβερς.

Ο Ιωάννης ήταν με τον στρατό στη Σκωτία το 1383, και με τον αγγλικό στόλο στις δυτικές ακτές τής Γαλλίας.

Νυμφεύτηκε την Ελισάβετ λε Ντεσπένσερ, κόρη τού Εδουάρδου λε Ντεσπένσερ 1ου βαρόνου λε Ντεσπένσερ και τής Ελισάβετ Μπούργκερς, κόρης και κληρονόμου τού Βαρθολομαίου ντε Μπούργκερς, 2ου βαρόνου Μπούργκερς. Απέκτησαν απογόνους:
* Ιωάννης, 6ος κόμης τού Άρουντελ, 3ος βαρόνος Μαλτρέιβερς (1385-1421), μεγαλύτερος γιος και κληρονόμος·
* Θωμάς (απεβ.. 1430) τού κάστρου Μπέτσγουορθ στο Σάρεϋ.
* Εδουάρδος (ή Εδμόνδος).

Ο σερ Ιωάννης ντε Άρουντελ 2ος λόρδος Άρουντελ, απεβίωσε στις 14 Αυγούστου 1390, και τάφηκε στο αβαείο Μίσεντεν στο Μπάκιγχαμσιρ.

## Αναφορές
* Προγονικές Ρίζες Ορισμένων Αμερικανών Αποίκων που Ήρθαν στην Αμερική Πριν από το 1700 Από τον Frederick Lewis Weis, Γραμμές: 21–32, 74–35, 212–34

## Παραπομπές

Κατηγορία:Οικογένεια ΦιτςΆλαν
Θωμάς ΦιτςΆλαν

Ο **σερ Θωμάς ΦιτςΆλαν**, αγγλ.: *Thomas FitzAlan* (απεβ. το 1430) από το Κάστρο Μπέτσγουορθ στο Σάρεϋ ήταν ένας μεσαιωνικός Άγγλος ιππότης.

Ήταν ο δεύτερος γιος τού Ιωάννη ΦιτςΆλαν 2ου βαρόνου Άρουντελ και τής Ελισάβετ λε Ντεσπένσερ τού Μπέτσγουορθ. Ο Θωμάς ήταν ο νεότερος αδελφός τού Ιωάννη ΦιτςΆλαν 3ου βαρόνου Άρουντελ, ο οποίος τελικά έγινε 6ος κόμης τού Άρουντελ. Ο Θωμάς είχε επίσης έναν μικρότερο αδελφό, τον Εδουάρδο ΦιτςΆλαν, και ήταν εγγονός τού Ιωάννη ΦιτςΆλαν (Ντ 'Άραντελ) και τής Ελεονώρας Μαλτρέιβερς. Ο Θωμάς ήταν κύριος τού Κάστρου τού Μπέτσγουορθ, επίσης γνωστού ως Μπίτσγουορθ.

Ο σερ Θωμάς νυμφεύτηκε την Ιωάννα Μόινς και έγιναν γονείς τής Έλενορ ΦιτςΆλαν. Εκείνη ήταν παντρεμένη με τον σερ Θωμά Μπράουν. Απέκτησαν τέσσερις γιους και μία κόρη.

Είναι πρόγονοι πολλών διάσημων αγγλικών οικογενειών. Καθώς και τού ποιητή Πέρσυ Μπίση Σέλλεϋ. Ένας άλλος απόγονος είναι ο Αμερικανός υπέρμαχος τής δουλείας, Ιωάννης Μπράουν.

Ο Θωμάς ΦιτςΆλαν πώλησε το Κάστρο Μπέτσγουορθ στον γαμπρό του, σερ Θωμά Μπράουν, και μετά το τέλος τού ΦιτςΆλαν, το κάστρο πέρασε από τούς ΦιτςΆλαν στους Μπράουν, οι οποίοι το κατείχαν μέχρι το 1690.

## Αναφορές
* Προγονικές Ρίζες Ορισμένων Αμερικανών Αποίκων που Ήρθαν στην Αμερική Πριν από το 1700 από τον Frederick Lewis Weis, Γραμμές: 21-32, 74-35, 212-34
* Το Peerage.com στον Thomas FitzAlan

## Παραπομπές

Κατηγορία:Οικογένεια ΦιτςΆλαν
Ιωάννης ΦιτςΆλαν, 6ος κόμης του Άρουντελ

μικρογραφία|150εσ|Ο αρχικός θυρεός των ΦιτςΆλαν: ''επί ερυθρού πεδίου, χρυσός λέων ορμώμενος''.

Ο **Ιωάννης ΦιτςΆλαν**, 6ος κόμης τού Άρουντελ, 3ος βαρόνος Μαλτρέιβερς, αγγλ.: *John Fitzalan, 6th Earl of Arundel, 3rd Baron Maltravers* (1 Αυγούστου 1385 - 21 Απριλίου 1421) ήταν Άγγλος ευγενής.

## Καταγωγή
Ήταν γιος τού Ιωάννη ΦιτςΆλαν 2ου βαρόνου Άρουντελ (1364-1390), και τής συζύγου του Ελισάβετ λε Ντεσπένσερ, κόρης τού Εδουάρδου λε Ντεσπένσερ 1ου βαρόνου λε Ντεσπένσερ.

## Σταδιοδρομία
Έγινε 3ος βαρόνος τού Άρουντελ μετά το τέλος τού πατέρα του το 1390, και βαρόνος Μαλτρέιβερς μετά το τέλος τής γιαγιάς του το 1405. Ήταν με τον στρατό στη Σκωτία το 1383, και με τον Αγγλικό Στόλο στη δυτική ακτή τής Γαλλίας.

## Κληρονόμος της κομητείας του Άρουντελ
Το 1415 ο εξάδελφος τού πατέρα του Θωμάς ΦιτςΆλαν 5ος κόμης τού Άρουντελ απεβίωσε, αφήνοντας τον Ιωάννη ΦιτςΆλαν ως τον πλησιέστερο άρρεν κληρονόμο του. Η κομητεία τού Άρουντελ είχε κληρονομηθεί από τον άρρεν κληρονόμο, και έτσι την επόμενη χρονιά ο Ιωάννης ΦιτςΆλαν αποκλήθηκε στο Κοινοβούλιο ως κόμης τού Άρουντελ. Ωστόσο, η κληρονομιά, στο βαθμό που αφορούσε την περιουσία τού προηγούμενου κόμη και όχι τον τίτλο και το Κάστρο τού Άρουντελ, επλήγη: αμφισβητήθηκε μεταξύ τού Άρουντελ και των αδελφών τού προηγούμενου κόμη. Η διαμάχη δεν διευθετήθηκε κατά τη διάρκεια τής ζωής τους, και ο Ιωάννης ΦιτςΆλαν στη συνέχεια αποκαλέστηκε στο Κοινοβούλιο ως βαρόνος Μαλτρέιβερς, όχι ως κόμης τού Άρουντελ.

## Οικογένεια
μικρογραφία|150εσ|Ο θυρεός των Μπέρκλεϋ: επί ερυθρού πεδίου'', ένα αργυρό σιρίτι (chevron) ανάμεσα σε δέκα σταυρούς, με έξι πιο επάνω και τέσσερις πιο κάτω του, όλους αργυρούς.''

Παντρεύτηκε την Ελεονώρα Μπέρκλεϋ (απεβ. την 1η Αυγούστου 1455), κόρη τού σερ Ιωάννη Μπέρκλεϋ (1352–1428) από το Κάστρο Μπέβερστοουν στο Γκλόστερσιρ και τής συζύγου του Ελισάβετ Μπέτεσορν.   Εκείνη επέζησε και ξαναπαντρεύτηκε δύο φορές: (1) τον σερ Ριχάρδο Πόινινγκς (απεβ. στις 10 Ιουνίου 1429), από το Πόινινγκς τού Σάσεξ, με τον οποίο απέκτησε μία κόρη, την Ελεονώρα Πόινινγκς (π. 1422 1484), *suo jure* βαρόνη Πόινινγκς, σύζυγο τού Ερρίκου Πέρσυ 3ου κόμη τού Νορθάμπερλαντ, (1421–1461)· και (2) τον Γουόλτερ Χάνγκερφορντ 1ο βαρόνο Χάνγκερφορντ (απεβ. 9 Αυγούστου 1449). Με τη σύζυγό του, ο Ιωάννης απέκτησε δύο γιους:
* Ιωάννης, 7ος κόμης τού Άρουντελ, που τελικά επέτυχε να διεκδικήσει την κομητεία.
* Γουλιέλμος, 9ος κόμης τού Άρουντελ, νυμφεύτηκε την Ιωάννα Νέβιλ, κόρη τού Ριχάρδου Νέβιλ 5ου κόμη τού Σόλσμπερυ.

## Σημειώσεις

## Αναφορές
* 

## Περαιτέρω ανάγνωση
* 
* 

Κατηγορία:Οικογένεια ΦιτςΆλαν
Ρενέ Βιβιανί

Ο **Ζαν Ραφαέλ Αντριέν Ρενέ Βιβιανί** (, 8 Νοεμβρίου 1863 – 7 Σεπτεμβρίου 1925) ήταν Γάλλος πολιτικός της Γ΄ Δημοκρατίας, που διετέλεσε Πρωθυπουργός της Γαλλίας το πρώτο έτος του Α΄ Παγκόσμιου Πολέμου, από τις 13 Ιουνίου 1914 μέχρι τις 29 Οκτωβρίου 1915. Με τις φιλο-σοσιαλιστικές πολιτικές του επεδίωξε να προστατεύσει τα δικαιώματα των εργαζομένων, ενώ ψήφισε τον νόμο περί τριετούς στρατιωτικής θητείας.

Γεννήθηκε στο Σιντί Μπελ Αμπές, στην τότε Γαλλική Αλγερία, και ήταν γιος του Εντουάρ Βιβιανί και της Ελέν, το γένος Μπαριέρ (*Hélène Barrière*). Πρωτοεκλέχθηκε βουλευτής το 1893, ενώ το 1913-1914 ήταν Υπουργός Παιδείας στην α΄ κυβέρνηση του Γκαστόν Ντουμέργκ.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 402

Κατηγορία:Πρωθυπουργοί της Γαλλίας
Κατηγορία:Γάλλοι πρωταγωνιστές του Α' Παγκοσμίου Πολέμου
Κατηγορία:Βουλευτές της Τρίτης Γαλλικής Δημοκρατίας